**ტენდერი ვიდეო რგოლის შექმნაზე**

პროექტი: ზუთხისებრთა კონსერვაციის გაძლიერება საქართველოში

თარიღი: 13 ივლისი 2022

# ტენდერი ვიდეორგოლის გადაღებაზე

სარჩევი

[**ტენდერი ვიდეორგოლის გადაღებაზე** 1](#_Toc108605899)

[1) შესავალი 2](#_Toc108605900)

[2) ზოგადი პირობები 2](#_Toc108605901)

[**3)** სატენდერო წინადადების წარდგენა 3](#_Toc108605902)

[4) კომუნიკაცია და ინფორმაციის მოთხოვნა 3](#_Toc108605903)

[5) სატენდერო წინადადების ფორმატი 3](#_Toc108605904)

[6) მომსახურების ზოგადი აღწერა 4](#_Toc108605905)

[7) გეგმა-გრაფიკი/შესრულების ვადები 4](#_Toc108605906)

[8) ქვეკონტრაქტორი 4](#_Toc108605907)

[9) კომერციული წინადადება 4](#_Toc108605908)

[10) შეფასების პროცესი 4](#_Toc108605909)

[11) დამატება ცვლილება 5](#_Toc108605910)

[12) დოკუმენტაცია და კონფიდენციალურობა 5](#_Toc108605911)

[13) დამატებითი მოთხოვნები 5](#_Toc108605912)

# შესავალი

[**ბუნების დაცვის მსოფლიო ფონდი**](http://jobs.ge/client/wwf/)**ს (WWF) კავკასიის პროგრამ ოფისი(**ს/კ 203845964) (შემდგომში “დამკვეთი”) აცხადებს ტენდერს წინადადების მისაღებად (შემდგომში „სატენდერო წინადადება”) ტენდერში მონაწილეებისგან (შემდგომში “პრეტენდენტი ”) პროექტისთვის ზუთხისებრთა კონსერვაციის გაძლიერება საქართველოში -ვიდეო რგოლის მომზადებაზე.

# ზოგადი პირობები

1) კონკურსში მონაწილეობა შეუძლიათ მიიღონ დამოუკიდებელმა პირებმა და კომერციულმა ორგანიზაციებმა. კონკურსში მონაწილემ უნდა წარმოადგინოს წინადადება წინამდებარე სატენდერო წესებით განსაზღვრული პირობების მიხედვით.

2) დამკვეთი უფლებამოსილი მიიღოს ან უარყოს ნებისმიერი „სატენდერო წინდადება“, განახორციელოს დაკვეთის განთავსება ნაწილობრივ ან სრულად, წინამდებარე დოკუმენტის მომსახურების მოცულობის განფასების მიხედვით.

3) დამკვეთი უფლებამოსილია აწარმოოს პრეტენდენტებთან დამატებითი კომუნიკაცია დაზუსტების მიზნით. დამკვეთი არ არის ვალდებული გაუზიაროს სხვა მონაწილეებს, რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად დამკვეთის მხრიდან განხორციელდება ყველა პრეტენდენტის მიმართ ერთდროულად.

4) დამკვეთის მხრიდან სატენდერო წინადადების შერჩევა განპირობებული იქნება გამოცდილების, კვალიფიკაციის, შესრულების ვადების, მომსახურების საფასურის ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.

5) ხარჯთაღრიცხვიდან/კომერციული წინადადებიდან გამომდინარე დამკვეთი უფლებამოსილია მოახდინოს გარკვეული კომპონენტების შეცვლა/ჩანაცვლება ან ამოღება წინასწარ განსაზღვრული აღწერილობიდან. დამკვეთი ასევე, უფლებამოსილია აწარმოოს მოლაპარაკება ტენდერში მონაწილესთან მისი მოთხოვნების სრული შესაბამისობის მისაღწევად.

6) ტენდერის დასრულების თარიღის გასვლის შემდეგ, დამკვეთი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს დაკვეთა, ასეთი წინადადების წარმდგენ პრეტენდენტთან.

7) იმ შემთხვევაში, თუ წარმატებული პრეტენდენტი ვერ შეძლებს სატენდერო წინადადებაში წარმოდგენილი პირობების დაცვას, დამკვეთი უფლებამოსილია გაუქმოს დაკვეთა/კონტრაქტი შერჩეულ მონაწილესთან საჯარიმო სანქციების გარეშე დამკვეთის მიმართ, და გადასცეს დაკვეთა სხვა პრეტენდენტს ან გაუქმოს ტენდერი.

8) სატენდერო წინადადება არ წარმოადგენს დაკვეთის შეთანხმებას ან ოფიციალური შეკვეთის ფორმას, პრეტენდენტის მიერ წინადადების წარდგენა ნებაყოფლობითია.

9) სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, დამკვეთის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.

10) სატენდერო წინადადება ხელმოწერილი უნდა იქნას უფლებამოსილი პირის მიერ. წინადადებაში დაფიქსირებული უნდა იქნას საკონტაქტო პირი, რომელიც უფლებამოსილი იქნება მოლაპარაკებების წარმოებაზე ტენდერში მონაწილის მხრიდან.

11) ტენდერში მონაწილე ვალდებულია გაეცნოს WWF-ის პოლიტიკას თაღლითობისა და კორუფციული ქმედებების პრევენციისა და გამოძიების შესახებ (დანართი № 2).

# სატენდერო წინადადების წარდგენა

* 1. სატენდერო წინადადება წარდგენილი უნდა იქნას წინამდებარე მოთხოვნის გათვალისწინებით:

სატენდერო წინადადების წარდგენის (გაგზავნის) ბოლო ვადაა: 2022 წლის 19 ივლისი სამუშაო დღის ბოლომდე. წინადადებები გაგზავნილი უნდა იქნას შემდეგ ელ. ფოსტაზე: [procurement@wwfcaucasus.org](mailto:procurement@wwfcaucasus.org)

# კომუნიკაცია და ინფორმაციის მოთხოვნა

* 1. ნებისმიერი კომუნიკაცია და ინფორმაციის მოთხოვნა ტენდერთან დაკავშირებით გაგზავნილი უნდა იქნეს წერილობით, შემდეგ ელ.ფოსტაზე:

[dbichelashvili@wwfcaucasus.org](mailto:dbichelashvili@wwfcaucasus.org) - დიანა ბიჩელაშვილი

[mrobitashvili@wwfcaucasus.org-](mailto:mrobitashvili@wwfcaucasus.org-) მარიამ რობიტაშვილი

[nperadze@wwfcaucasus.org](mailto:nperadze@wwfcaucasus.org) - ნინი ფერაძე

ყველა კითხვა გაგზავნილ უნდა იქნას ტენდერის დასრულების ვადის ამოწურვამდე 1 (ერთი) სამუშაო დღით ადრე, წინააღმდეგ შემთხვევაში, დამკვეთი უფლებამოსილია არ გასცეს პასუხი მონაწილეებს.

* 1. ნებისმიერ ინფორმაცია/პასუხი გაეგზავნება ყველა პრეტენდენტს წერილობით ელ.ფოსტით. ტენდერის დასრულების თარიღის შემდგომ ინფორმაციის მოთხოვნაზე პასუხი არ გაიგზავნება.
  2. სატენდერო წინადადება ძალაში უნდა იყოს 45(ორმოცდახუთი) კალენდარული დღის ვადაში.

# სატენდერო წინადადების ფორმატი

პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:

1. **ზოგადი ინფორმაცია ტენდერში მონაწილის შესახებ-**  ზოგადი ინფორმაცია პრეტენდეტის შესახებ
2. **გამოცდილება:**

**ა) შესრულებული სამუშოაების ზოგადი ჩამონათვალი:** ბოლო 5 წლის მანძილზე მსგავსი პროექტების ჩამონათვალი და ზოგადი აღწერა (დასრულებული და მიმდინარე);მსგავსი ტიპის ვიდეორგოლის ბმული განთავსებული youtube- ზე;

**ბ) სარეკომენდაციო წერილი -** მინიმუმ 3 (დამატებითი მოთხოვნის საფუძველზე);

**გ) შემოთავაზებული ქვე-კონტრაქტორები (არსებობის შემთხვევაში)-**  დასახელება და ინფორმაცია, სამუშაო მოცულობა/აღწერა რომელსაც ქვე-კონტრაქტორი შეასრულებს;

1. **მომსახურებასთან დაკავშირებული ინფორმაცია-** მოთხოვნის შესრულებასთან დაკავშირებული ზოგადი ინფორმაცია, სამუშაო პროცესის აღწერა და ეტაპები;
2. **შემოთავაზებული მომსახურების გრაფიკი-** შესრულების დეტალური გეგმა-გრაფიკი
3. **კომერციული წინდადება:** ფასები წარდგენილი უნდა იქნას ლარში, საერთო ფასი უნდა შეიცავდეს მომსახურების გაწევასთან დაკავშირებულ ყველა ხარჯს (ტრანსპორტირება, მივლინება), საქართველოს კანონმდებლობით დადგენილ და სავალდებულო შენატანებს, **დამატებითი ღირებულების ჩათვლით.**

# მომსახურების ზოგადი აღწერა

ბუნების დაცვის მსოფლიო ფონდის (WWF) კავკასიის ოფისი პროექტის ზუთხისებრთა კონსერვაციის გაძლიერება საქართველოში ფარგლებში აცხადებს კონკურსს ვიდეორგოლის მომზადებაზე.

დეტალური აღწერა წარმოდგენილია დანართში № 1.

# გეგმა-გრაფიკი/შესრულების ვადები

პრეტენდენტმა უნდა წარმოადგინოს მომსახურების გაწევის პროცესის გეგმა-გრაფიკი ეტაპების მიხედვით.

ვიდეორგოლის ჩაბარების ბოლო ვადა არის 20 სექტემბერი 2022.

# ქვეკონტრაქტორი

ტენდერში მონაწილემ უნდა წარმოადგინოს დეტალური ინფორმაცია ნებისმიერ ქვეკონტრაქტორზე, რომელიც ჩაერთვება მომსახურების შესრულებაში. ქვეკონტრაქტორი უნდა აკმაყოფილებდეს იმავე საკვალიფიკაციო მოთხოვნებს, რაც მოთხოვნილია ტენდერში მონაწილის მიმართ. პრეტენდენტი პასუხისმგებელია ქვეკონტრაქტორის მიერ შესრულებულ მომსახურების ნებისმიერ მოცულობაზე.

# კომერციული წინადადება

ფასები წარდგენილი უნდა იქნას ლარში, ფასი უნდა შეიცავდეს მომსახურების გაწევასთან დაკავშირებულ ყველა საჭირო ხარჯს, საქართველოს კანონმდებლობით დადგენილი და სავალდებულო შენატანებს, **დამატებითი ღირებულების ჩათვლით.** პრეტენდენტმა უნდა წარმოადგინოს დეტალური განფასება.

**გადახდის პირობა:** მომსახურების საფასურის გადახდა განხორციელდება მიღება-ჩაბარების ორმხრივად გაფორმებიდან 10 კალენდარული დღის მანძილზე. პრეტენდენტი უფლებამოსილია წარმოადგინოს საკუთარი გადახდის პირობის გრაფიკი, დამკვეთთან დამატებითი განხილვის და შეთანხმების მიზნით.

# შეფასების პროცესი

სატენდერო წინადადების შეფასების პროცესში, სატენდერო კომიტეტი შეაფასებს:

* კვალიფიკაციასა და მსგავსი საქმიანობის გამოცდილებას;
* წარმოდგენილი განაცხადის სრულფასოვნებას;
* ხარჯთაღრიცხვას
* შემოთავაზებულ შესრულების გეგმა-გრაფიკს

შეფასების პირველი ეტაპის შემდგომ, შესაძლებელია განხორციელდეს კომუნიკაცია ტენდერში მონაწილეებთან დამატებითი დაზუსტებების მიზნით.

# დამატება ცვლილება

დამკვეთის მხრიდან სატენდერო მოთხოვნის ნებისმიერი ცვლილება ან დამატებითი ინფორმაცია გაიგზავნება წერილობით ელ. ფოსტის საშუალებით ყველა პრეტენდენტთან. ტენდერში მონაწილემ თავის მხრივ უნდა დაადასტუროს ინფორმაციის მიღება. იმ შემთხვევაში. თუ დამატებითი ცვლილების ან ინფორმაციის გათვალისწინება არ მოხდება სატენდერო წინადადებაში, დამკვეთი უფლებამოსილია არ მიიღოს ასეთი სატენდერო წინადადება.

# დოკუმენტაცია და კონფიდენციალურობა

ყველა დოკუმენტაცია, რომელიც მომზადდება მიმდინარე ტენდერით გათვალისწინებული მოთხოვნის ფარგლებში წარმოადგენს დამკვეთის საკუთრებას. მათი გამოყენება, შეცვლა ან მესამე მხარისთვის გადაცემა დამკვეთის თანხმობის გარეშე დაუშვებელია.

მიმდინარე ტენდერის და მომსახურების განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური. კონტრაქტორი და მისი ნებისმიერი ქვეკონტრაქტორი (ასეთის არსებობის შემთხვევაში) ვალდებულები არიან დაიცვან კონფიდენციალურობა.

# დამატებითი მოთხოვნები

ტენდერში მონაწილემ უნდა წარმოადგინოს ინფორმაცია და ქვემო ჩამოთვლილი დოკუმენტაცია **დამატებითი მოთხოვნის საფუძველზე:**

* განახლებული ამონაწერი რეესტრიდან
* სრული საბანკო რეკვიზიტები
* ორგანიზაციას არ უნდა გააჩნდეს დავალიანება ბიუჯეტის მიმართ
* ბოლო სამი წლის მანძილზე სასამართლო დავების არსებობის შემთხვევაში, პრეტენდენტმა უნდა წარმოადგინოს დამატებითი ინფორმაცია
* პარტნიორების ჩამონათვალი
* რეკომენდაციები

**დანართი №1**

**ორგანიზაცია:** ბუნების დაცვის მსოფლიო ფონდი - WWF Caucasus Programme Office

**პროექტი:** ზუთხისებრთა კონსერვაციის გალძლიერება საქართველოში

**შესასრულებელი სამუშაოები:** ვიდეორგოლის შექმნა.

**გადაღების თარიღი:** 29 აგვისტოდან - 2 სექტემბრის ჩათვლით.(ჯამში 4 დღე)

**ადგილმდებარეობა:** 4 დღის განმავლობაში დარჩენა ფოთში და ფოთიდან მოხდება საველე გასვლა და ზუთხის მონიტორინგის მეთოდების დატესტვა შემდეგ სამ ლოკაციაზე მომდევნო დღეების განმავლობაში: (1) მდინარე რიონის მონაკვეთი სამტრედიის მუნიციპალიტეტის ფარგლებში, (2) შავი ზღვის სივრცე - დაახლოებით ფოთთან ახლოს, (3) შავი ზღვისა და მდინარე რიონის შესართავი მონაკვეთი.

**ჩაბარების ვადა:** 20 სექტემბერი

**შინაარსი**: ვიდეორგოლში ასახული უნდა იყოს შემდეგი ინფორმაცია:

- მონაწილეთა საუბარი შემდეგ საკითხზე: შესავალი და საველე გასვლის მიზანი, ცნობები ზუთხისებრთა შესახებ, ველზე მიმდინარე აქტივობების აღწერა, სამომავლო გეგმების შესახებ, სტუდენტების დამოკიდებულება.

- შერჩეული მონიტორინგის მეთოდების დატესვა/გამოცდა, რის შემდეგაც პროგრამის მონაწილეები გააგრძელებენ მონიტორინგს.

**მსგავსი ვიდეოს ბმული:** [**https://www.youtube.com/watch?v=SwGlvQr5KOo&feature=emb\_title**](https://www.youtube.com/watch?v=SwGlvQr5KOo&feature=emb_title)

**ტექნიკური დავალება:**

ვიდეორგოლის ხანგრძლივობა: 3:00-5:00 წუთი.

* რგოლი უნდა იყოს ორ ენაზე ინგლისურენოვანი და ქართულენოვანი სუბტიტრების გამოყენებით.
* კონტრაქტორმა უნდა შეიმუშაოს ვიდეორგოლის სცენარი.
* არსებული ვიდეორგოლი უნდა დაიჭრას მცირე ქრონომეტრაჟის რგოლებად: (2 წთ, 1 წთ, 30 წმ). მისი გამოყენება შესაძლებელი იყოს სოციალურ ქსელებსა და სატელევიზიო სივრცეში.

**პროექტის შესახებ:** ბუნების დაცვის მსოფლიო ფონდმა (WWF) საქართველოში, WWF-შვეიცარიის ფინანსური მხარდაჭერით და გარემოს დაცვისა და სოფლის მეურნეობის სამინისტროსთან მჭიდრო თანამშრომლობით, დაიწყო ზუთხისებრთა კონსერვაციის პროექტის მეორე ფაზის განხორციელება 2021 წელს.

ბუნების დაცვის საერთაშორისო კავშირის (IUCN) წითელი ნუსხის მიხედვით, მსოფლიოში გავრცელებული ზუთხისებრთა თითქმის ყველა სახეობა გადაშენების კრიტიკული საფრთხის წინაშე იმყოფება. საქართველოს ზუთხისებრთა ექვსივე სახეობა ასევე შეტანილია ეროვნულ წითელ ნუსხაში.

მსოფლიოში რამდენიმე მდინარეა დარჩენილი, სადაც შემორჩენილია ზუთხისებრთა საქვირითე (სატოფო) ადგილები და შესაბამისად, ჯერ კიდევ ხდება მათი ბუნებრივ გარემოში გამრავლება. ამგვარი მაღალი კონსერვაციული ღირებულების მქონე მდინარეთა მცირე ჩამონათვალს მიეკუთვნება მდინარე რიონიც. აღსანიშნავია, რომ ამჟამად შავი ზღვის აუზის მხოლოდ ორ მდინარეში - რიონსა და დუნაიში - ხდება ზუთხისებრთა ბუნებრივი გზით აღწარმოება. შავი ზღვის აუზის აღმოსავლეთ სანაპიროზე კი მდ. რიონი ერთადერთი და შეუცვლელია ზუთხისებრთა ბუნებრივ პირობებში გასამრავლებლად.

მეტი ინფორმაციისთვის ეწვიეთ:

<https://www.wwfcaucasus.org/our_work/all_initiatives/strengthening_sturgeon_conservation_in_georgia2/>

პუბლიკაცია: <https://www.wwfcaucasus.org/our_news/our_publications/?uNewsID=6944966>